== I KZ-lejr under besættelsen ==
Under [[anden verdenskrig]] skrev han en række kendte modstandsdigte. Han blev arresteret i 1941 og sat i [[Møllergaten 19]] (politigården i Oslo), [[Grini]] og i [[1942]] [[Sachsenhausen]], men overlevede. I Sachsenhausen havde han det først slemt på skiftarbejde ved en skofabrik; men senere havnede han sammen med blandt andre
[[Emil Stang den yngre|Emil Stang]] i "stoppebanden", der stoppede strømper og vanter for tyskerne. De stoppede også strømper for medfangerne, og indrømmede da at gøre et helt anderledes solidt arbejde. Som [[nordboere]] slap de for at få hovedet barberet. I 1942 var madforsyningerne yderst slette, og en [[brødskorpe]] guld værd; men fra [[1943]] sørgede [[Røde Kors]] for madpakker, og Øverland delte med nyankomne. Han var det uforglemmelige højdepunkt [[juleaften]] 1943, da han iført den kolossale vinterfrakke, han havde byttet til sig, deklamerede sit digt ''Jul i Sachsenhausen'' for de andre fanger:<ref>Olav Dalgard: ''Samtid II'' (s. 52), forlaget Tiden, Oslo 1978, {{ISBN|82-10-01473-0}}</ref>
::''Et [[juletræ]] er tændt på [[galgebakke]]n.
::''Vi sidder bænket ved vor suppeskål
::''og dufter stille af den sure kål,
::''og har det hyggeligt her i barakken.''(...)
::''Nu har vi vasket vore suppekrus,
::''og vi la'r synke vore slidte næver,
::''mens vore længselssyge tanker svæver
::''om brændte grunde og forladte hus.
::''Det var vort hjem!
::''Og vore kære, hvordan går det dem?''<ref>{{Cite web |url=http://web.hist.uib.no/delfag-h97/jenny/JuliSachsenhausen.htm |title=Arkiveret kopi |access-date=21. juni 2019 |archive-date= 7. april 2010 |archive-url=https://web.archive.org/web/20100407115434/http://web.hist.uib.no/delfag-h97/jenny/JuliSachsenhausen.htm |url-status=dead }}</ref>
Litteratur Religion Historie Kultur